Riżoluzzjoni tal-Parlament Ewropew dwar il-Programm ta' Azzjoni Ewropew għas-Sikurezza tat-Toroq - reviżjoni ta' nofs iż-żmien (2006/2112(INI))



Official Journal 244 E , 18/10/2007 P. 0220 - 0225



P6_TA(2007)0009 Programm ta' Azzjoni Ewropew għas-Sikurezza tat-Toroq — reviżjoni ta' nofs iżżmien Riżoluzzjoni tal-Parlament Ewropew dwar il-Programm ta' Azzjoni Ewropew għas-Sikurezza tat-Toroq — reviżjoni ta' nofs iż-żmien (2006/2112(INI)) Il-Parlament Ewropew, - wara li kkunsidra l-"White Paper" tal-Kummissjoni intitolata "Politika Ewropea għat-Trasport għall-2010: żmien ta' deċiżjoni" (COM(2001)0370), u r-riżoluzzjoni tagħha tat- 12 ta' Frar 2003 dwarha [1], - wara li kkunsidra l-Komunikazzjoni tal-Kummissjoni intitolata "Informazzjoni u Teknoloġiji tal-Komunikazzjoni għal Vetturi Sikuri u Intelliġenti" (COM(2003)0542), - wara li kkunsidra l-Komunikazzjoni tal-Kummissjoni intitolata 'Programm ta' Azzjoni Ewropew għas-Sikurezza tat-Toroq: Innaqqsu bin-nofs in-numru ta' vittmi ta' inċidenti tat-traffiku fl-Unjoni Ewropea sa l-2010: Responsabilità maqsuma ((COM(2003)0311), u r-riżoluzzjoni tad- 29 ta' Settembru 2005 dwarha [2], u l-pubblikazzjoni tal-Kummissjoni "Insalvaw 20,000 ħajja fit-toroq tagħna" ta' Ottubru 2004, - wara li kkunsidra r-Rakkomandazzjoni tal-Kummissjoni 2004/345/KE tas- 6 ta' April 2004 dwar l-infurzar fil-qasam tas-sikurezza tat-toroq [3], - wara li kkunsidra d-Dikjarazzjoni ta' Verona dwar is-sikurezza tat-toroq ta' l- 24 ta' Ottubru 2003 kif ukoll il-konklużjonijiet dwar it-Tieni Konferenza ta' Verona tal- 25 u s- 26 ta' Ottubru 2004 u l-impenn sussegwenti magħmul mill-Ministri tat-Trasport ta' l-UE sabiex jagħtu prijorità lis-sikurezza tat-toroq, - wara li kkunsidra l-Karta Ewropea dwar is-Sikurezza tat-Toroq tad- 29 ta' Jannar 2004, - wara li kkunsidra l-Komunikazzjoni tal-Kummissjoni intitolata 'Programm ta' Azzjoni Ewropew għas-Sikurezza tat-Toroq — reviżjoni ta' nofs iż-żmien (COM(2006)0074), - wara li kkunsidra t-tħabbira ta' l-Amministrazzjoni ta' l-Istati Uniti għas-Sikurezza fit-Toroq (NHTSA) li s-sistemi ta' stabbilità elettroniċi (ESP/ESC) se jsiru tgħamir standard obbligatorju fl-Istati Uniti għallkarozzi 'l ġodda kollha b'effett minn Settembru 2011, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għat-Trasport u t-Turiżmu (A6-0449/2006), A. billi aktar minn 40000 mewta fl-Unjoni Ewropea hija kkważata kull sena minn inċidenti tat-traffiku, u l-ispejjeż diretti u indiretti stmati li huma 180000000000 Euro, jew 2% tal-Prodott Gross Domestiku ta' l-UE, B. billi l-għan li n-numru ta' inċidenti tat-toroq fatali fl-Unjoni Ewropea jitnaqqsu bin-nofs sa l-2010 għadu prijorità u n-nuqqas ta' progress neċessarju lejn l-ilħuq ta' dik il-figura jibqa' fattur inkwetanti, C. billi l-progress li qed isir m'huwiex biżżejjed sabiex jintlaħqu l-miri madwar l-Unjoni Ewropea, D. billi l-Parlament jibqa' ta' l-opinjoni li s-sikurezza fit-toroq hija responsabbilità maqsuma ta' l-Istati Membri u l-Unjoni Ewropea, E. billi l-Organizzazzjoni Dinjija għas-Saħħa ta' l-Ewropa enfasizzat il-kobor tal-problema tas-saħħa li tiġi mill-imwiet u l-ferimenti fit-toroq u tagħti prijorità lill-ħtieġa li s-settur tas-saħħa jkun involut fis-sikurezza tat-toroq u fit-tnaqqis tal-veloċità, kwistjoni li madankollu taqa' fl-isfera ta' kompetenza ta' l-Istati Membri, F. billi d-differenza bejn dawk l-Istati Membri li għandhom rekord ħażin ta' sikurezza fit-toroq u dawk li għandhom rekord aħjar qed tkompli tiżdied, G. billi s-sikurezza tat-toroq għandha dimensjoni orizzontali u sabiex tintlaħaq il-mira li titkabbar sa fejn hu possibbli tali sikurezza, issa huwa neċessarju li jkun hemm konċentrazzjoni fuq numru ta' politki, bħala oqsma ta' prijorità kbira, li għandhom il-għan li jilħqu implimentazzjoni tal-leġiżlazzjoni aktar effiċjenti (ċintorini tas-sikurezza, limiti ta' veloċità, osservanza tal-"Highway Code"), kapaċitajiet tas-sewqan imtejba (liċenzji tas-sewqan, imġieba tas-sewwieqa, rispetti għal min jimxi fit-triq), infrastruttura mtejba (kwalità tat-toroq u tan-netwerks tat-toroq, il-karreġġjati, is-sinjali tat-traffiku), vetturi mtejba (kontrolli perjodiċi, mudelli) u l-qsim ta' l-aħjar prattiċi, H. billi t-titjib ta' l-istandard tas-sewqan madwar l-Unjoni Ewropea se jkun faċilitat l-aktar fuq tul ta' żmien qasir permezz ta' l-infurzar tal-liġijiet tat-traffiku ta' l-Istati Membri, partikularment f'dak li jirrigwarda lveloċità u s-sewqan taħt l-influenza ta' l-alkoħol u r-rekwiżit ta' l-użu taċ-ċintorin tas-sikurezza u ta' siġġijiet tat-tfal, I. billi l-vetturi issa huma erba' darbiet aktar sikuri minn dawk ta' l-1970, J. billi n-numru ta' mwiet ta' utenti tal-muturi qed jiżdied bħala proporzjon ta' l-imwiet totali fit-toroq, K. billi "road-centre barriers" inaqqsu n-numru ta' mwiet fit-triq b'mod sinifikanti, L. billi f'Ottubru 2006 il-Kummissjoni varat proġett ta' riċerka DRUID ta' 4 snin sabiex tinvestiga l-effetti tas-sewqan taħt l-influenza ta' alkool, drogi u mediċini, M. billi l-Istati Membri m'għandhomx m'għandhom ikunu anqas ambizzjużi minn pajjiżi oħra fir-rigward ta' l-introduzzjoni ta' sistemi ta' sikurezza li jsalvaw il-ħajja, 1. Jistieden għal livell għola ta' impenn politiku rigward is-sikurezza fit-toroq madwar l-Unjoni Ewropea mill-Istati Membri kollha, mill-awtoritajiet reġjonali u lokali u mill-istituzzjonijiet ta' l-UE, u mill-industrija, mill-organizzazzjonijiet u mill-individwi; 2. Jikkunsidra li biss metodu ta' sistema integrata li tinvolvi l-utenti kollha tat-triq u l-partijiet interessati kollha, fuq il-bażi ta' sforzi għall-promozzjoni tat-trasport pubbliku u għal leġiżlazzjoni aktar effiċjenti fl-Istati Membri, mgħaqqda ma monitoraġġ xieraq ta' l-utenti tat-toroq fl-Istati Membri (liċenzji ta-sewqan, testijiet ta' alkoħol fin-nifs, etc) tista' twassal għal tnaqqis fin-numru ta' inċidenti serji tat-traffiku; 3. Ifakkar li l-objettivi ambizzjużi li għamlet l-Unjoni Ewropea ma jistgħux jintlaħqu mingħajr ma jitqies il-karattru essenzjali ta' l-edukazzjoni u ta' l-infurzar tal-leġiżlazzjoni attwali fl-Istati Membri; għalhekk iħeġġeġ lill-Istati Membri sabiex jenfasizzaw u jiġġeneralizzaw aktar il-politiki tagħhom ta' informazzjoni u joħolqu kuxjenza fost il-pubbliku dwar is-sikurezza fit-toroq għall-utenti kollha, ta' kull età; jistieden ukoll lill-Istati Membri sabiex japplikaw bis-sħiħ, u mingħajr eċċezzjonijiet, il-leġiżlazzjoni attwali li jekk tkun irrispettata mill-utenti tat-toroq se ssarraf f'titjib kbir fis-sikurezza tat-toroq; 4. Jilqa' ż-żewġ proposti tal-Kummissjoni għal direttiva dwar l-immaniġġar tas-sikurezza ta' l-infrastruttura tat-toroq (COM(2006)0569) — li tista' tnaqqas il-fatalitajiet minn12 sa 16 % — u l-proposta għal direttiva tagħha dwar ir-retrofitting ta' mirja lill-vetturi tat-tagħbija tqila rreġistrati fil-Komunità (COM (2006)0570) u dwar l-użu ta' mirja f'kisriet fejn it-triq ma tkunx tidher; 5. Jistieden lill-Kummissjoni sabiex tressaq mill-aktar fis possibli l-proposti li wegħdet bħall-infurzar bejn il-fruntieri, dwal tal-karozzi mixgħulin matul il-jum ukoll, l-applikazzjoni ta' miżuri eżistenti u regolamenti fil-qasam tas-sikurezza tat-toroq, l-użu ta' strixxi riflettivi fuq wara sabiex jindikaw il-profil ta' trakkijiet u lużu ta' mirja mwaħħla fuq wara li juru t-triq fejn ma tkunx tidher; 6. Bil-għan li jiġu miġġielda r-reati relatati mas-sewqan, jikkunsidra li huwa partikularment importanti li jkun possibbli li l-liġijiet dwar il-veloċità, in-nuqqas li wieħed jilbes iċ-ċinturi tas-sikurezza u s-sewqan taħt linfluwenza ta' l-alkoħol ikunu infurzati b'mod effettiv b'tali mod li jkunu mogħtija multi sinifikanti irrispettivament minn jekk l-offiża twettqitx fil-pajjiż ta' l-awtur jew fi Stat Membru ieħor; 7. Ifakkar lill-Kummissjoni ta' l-intenzjoni tagħha li tikkunsidra l-forniment ta' informazzjoni aġġornata u li faċli tiftiehem mill-utent rigward is-sistemi tat-traffiku fl-Istati Membri permezz ta' websajt disponibbli fillingwi uffiċjali kollha; 8. Jenfasizza l-bżonn li r-regoli u s-sinjali tat-traffiku jkunu armonizzati għaliex, eżempju, regoli differenti ta' prijorità mar-"roundabouts" jistgħu jikkawżaw inċidenti; 9. Jistieden lill-Kummisjoni biex, peress li sinjali tat-traffiku mhux ċari u inkonsistenti joħolqu riskji bla bżonn għas-sikurezza tat-toroq u b'kunsiderazzjoni tad-dispożizzjonijiet tal-Konvenzjoni ta' Vjenna, tniedi studju dwar l-armonizazzjoni tas-sinjali tat-traffiku fl-Ewropa bħala mezz biex tittejjeb is-sikurezza tat-toroq; 10. Meta jkunu kkunsidrati n-numru kbir ta' inċidenti u mwiet waqt xogħolijiet fit-toroq, jistieden lill-Kummissjoni sabiex tiżviluppa linjigwida komuni dwar ir-rekwiżiti għal zoni sikuri ta' xogħol fit-toroq ibbażati fuq l-identifikazzjoni u l-iskambju ta' l-aħjar prattiki; 11. Jikkunsidra li l-Kummissjoni għandha tippromwovi proġetti ta' ġemellaġġ iffinanzjati mill-UE bejn l-Istati Membri l-ġodda u l-antiki, bl-għan li jitħaffu żviluppi pożittivi fis-sikurezza tat-toroq; 12. Jikkunsidra li l-Kummissjoni għandha tinkoraġġixxi l-preżenza ta' parteċipanti fil-gruppi ta' ħidma tagħha, kemm mill-Istati Membri l-"ġodda" kif ukoll mill-"antiki"; 13. Jistieden lill-Kummissjoni biex tevalwa l-Karta Ewropea dwar is-Sikurezza tat-Toroq; 14. Jistieden lill-Kummissjoni u lill-Istati Membri sabiex b'mod attiv iqabblu u jikkordinaw r-riżultati miksuba mill-Istati Membri fil-qasam tas-sikurezza fit-toroq sabiex, billi jimxu ma' l-aħjar prattiki, huma jistgħu jgħaddu l-benefiċċji ta' esperjenza tajba lill-Istati Membri kollha u għalhekk iħaffu żviluppi pożittivi f'dan il-qasam; 15. Jistieden lill-Kummissjoni sabiex tirrikonoxxi l-importanza ta' programmi ta' evalwazzjoni indipendenti pan-Ewropej ta' "benchmarking" fl-appoġġ ta' applikazzjoni aktar uniformi tal-leġiżlazzjoni ta' l-UE li taffettwa s-sikurezza tat-toroq, li tistimola l-kompetizzjoni fost il-partijiet interessati responsabbli milli jiżguraw ambjent tat-triq sikur (eż. EuroTAP, EuroNCAP); 16. Jistieden lill-Istati Membri sabiex jikkunsidraw l-introduzzjoni ta' limitu żero ta' l-alkoħol għas-sewwieqal-ġodda u għall-vetturi kummerċjali professjonali u għas-sewwieqa tal-karozzi tal-linja involuti fittrasport ta' passiġġieri u, pereżempju, fit-trasport ta' merkanzija perikoluża; 17. Jiġbed l-attenzjoni lejn il-possibilità li jkunu stipulati rekwiżiti minimi attivi u passivi ta' sikurezza għal kull vettura u ta' armonizazzjoni tar-regoli tekniċi għas-sinjali tat-toroq madwar l-Unjoni Ewropea; 18. Jikkunsidra li s-sewqan taħt l-influenza tad-droga hija problema serja li għandha teħtieġ li tiġi miġġielda u li l-Istati Membri u l-Kummissjoni għandhom jinvestu aktar riżorsi fir-riċerka u fil-ġlieda kontra dawn ir-reati; 19. Jikkunsidra li r-regoli tas-saħħa u tas-sikurezza fuq il-post tax-xogħol għandhom japplikaw f'każijiet fejn il-vettura hi post mobbli tax-xogħol; 20. Jistieden lill-Kummissjoni sabiex tinvestiga l-inflwenza ta' l-użu ta' apparat ta' komunikazzjoni filvetturi, fuq l-imġieba tas-sewwieq u fuq is-sikurezza fit-toroq; 21. Jistieden lill-Kummissjoni u lill-Istati Membri biex isaħħu l-isforzi tagħhom biex jiżguraw li l-użu taċċintorini tas-sikurezza jiżdied fil-vetturi kollha, speċjalment fuq il-karozzi tal-linja; 22. Jistieden lill-Istati Membri biex jestendu, kemm ikun possibbli, il-projbizzjoni għall-vetturi li jiżnu aktar minn 12-il tunnellata li jaqalgħu vetturi oħra fuq it-toroq kollha b'karreġġjata waħda jew bi tnejn;; 23. Jistieden lill-Kummissjoni biex tirrakkomanda lill-Istati Membri sabiex jistabbilixxu u jmantnu faċilitajiet ta' serħan xierqa li jikkonformaw mal-kriterji ta' l-imsieħba soċjali Ewropej sabiex jiżguraw faċilitajiet ta' infrastruttura aktar sikura għas-sewqan b'mumenti ta' pawsa; 24. Jistieden lill-Kummissjoni u lill-Istati Membri sabiex joħolqu inċentivi għax-xerrejja jew għal min jikri flotot ta' vetturi sabiex jixtru jew jikru l-aħjar vetturi fis-suq f'termini ta' sikurezza u ta' impatt fuq l-ambjent u li l-produtturi tal-karozzi jiżviluppaw vetturi aktar sikuri u aktar effiċjenti rigward l-ambjent; 25. Hu konvint li l-kumpaniji ta' l-assikurazzjoni jista' jkollhom rwol importanti biex il-leġiżlazzjoni dwar is-sikurezza tat-toroq u l-leġiżlazzjoni dwar ix-xogħol fis-settur tat-trasport tat-toroq tkun osservata, eż. bittwaqqif ta' ħlasijiet differenzjati; 26. Jistieden lill-Istati Membri kollha sabiex jiżguraw li l-inċentivi ma jkunux limitati għall-aħħar teknoloġiji tat-tnaqqis ta' emmissjonijiet, imma jkopru wkoll fattur sinifikanti ta' sikurezza (brejks ta' emergenza assistiti, sistemi ta' avviż ta' żvijar mill-korsija, sistemi ta' cruise control li jadattaw ruħhom, sistemi ta' kontroll tax-shock absorbers, etc.) 27. Jistieden lill-Kummissjoni biex tinvestiga l-effetti ta' għejja fuq is-sewwieqa sabiex titnaqqas il-frekwenza ta' l-inċidenti li din tikkawża, kemm fost sewwieqa privati u — minn perspettiva ta' saħħa u sikurezza fuq ix-xogħol — fost is-sewwieqa li jużaw vetturi fix-xogħol tagħhom; 28. Jistieden lill-Kummissjoni sabiex tniedi kampanja ta' informazzjoni, fuq il-livell Ewropew, dwar lgħejja tas-sewwieqa sabiex, kif diġà qed isir f'diversi Stati Membri, tippromwovi l-ħtieġa li s-sewwieqa jieqfu għal ftit ħin kull sagħtejn matul il-vjaġġ; 29. Hu tal-parir li mill-għażla vasta ta' teknoloġiji, is-soluzzjonijiet li ġejjin għandhom jingħataw attenzjoni partikulari: sistemi li jfakkru li għandu jintlibes iċ-ċinturi tas-sikurezza u sistemi ta' rbit avvanzati, Kontroll ta' Stabbilità Elettroniku (ESC), sistemi li jillimitaw il-veloċità, interlocks ta' l-alkoħol, sistemi predikattivi ta' sikurezza (brejks ta' emerġenza assistiti, sistemi ta' cruise control li jadattaw ruħhom, sistemi ta' avviż ta' ħruġ mill-korsija, monitoraġġ ultrasoniku tat-triq fejn ma tkunx tidher, sistemi ta' kontroll taxshock absorbers) u eCall; 30. Jistieden lill-Istati Membri sabiex sa Ġunju ta' l-2007 jiffirmaw dikjarazzjoni ta' intenzjoni konġunta rigward is-sistema eCall; 31. Jikkunsidra li Sistema Intelligenti tat-Trasport (ITS) għandha tiġi adottata għal sewwieqa anzjani; 32. Jistieden lill-Kummissjoni u lill-Istati Membri sabiex iħeġġu lill-EuroNCAP biex tintroduċi testijiet għall-protezzjoni mill-'whiplash' u għal sistemi tekniċi attivi bħal ibbrejkjar ta' emerġenza, appoġġ lis-sewwieq (eż."interlocks" ta' l-alkoħol) u twissija ta' żvijar mill-korsija (lane departure warning); 33. Jistieden lill-Kummissjoni sabiex tinkludi b'mod ċar is-sikurezza tas-sewwieqa tal-muturi fil-linji gwida ta' l-infrastruttura, speċjalment f'dak li jirrigwarda barrieri tat-triq li huma tajbin għas-sewwieqa talmuturi fit-toroq Ewropej; 34. Jikkunsidra li waħda mill-miżuri importanti li l-Kummissjoni għandha teżamina hi l-ħolqien ta' standard komuni minimu għall-għalliema tas-sewqan b'ittestjar u b'ċertifikazzjoni; 35. Jistieden lill-Istati Membri sabiex iħejju pjan ta' azzjoni għat-taħriġ u l-edukazzjoni dwar is-sikurezza fit-toroq, sabiex jidaħħal fil-kurrikulu ta' l-iskola (mill-età ta' 3 sa 18-il sena) u fl-iskejjel kollha ta' l-Unjoni; jaqbel ukoll mat-tħejjija ta' standards għal miżuri meħtieġa ta' taħriġ u ta' siġurtà jekk għandu jkun hemm prattika gwidata għas-sewwieqa mill-età ta' 16-il sena; 36. Jistieden lill-Kummissjoni u lill-Istati Membri sabiex jintroduċu regoli uniformi validi madwar l-Unjoni Ewropea dwar il-kontrolli tekniċi ta' sikurezza obligatorji u regolari tal-vetturi kollha; 37. Jistieden lill-Kummissjoni u lill-Istati Membri biex jipproponu miżuri bbażati fuq evalwazzjoni ta' għarfien tan-numru waħdieni Ewropew ta' emerġenza, il-112 u l-implimentazzjoni ta' l-E112 mill-Istati Membri kollha sabiex titejjeb is-sitwazzjoni fl-Unjoni Ewropea; 38. Jenfasizza li s-sistema ta' eCall għandha l-potenzjal li tnaqqas il-ħin ta' reazzjoni għall-inċidenti b'madwar 40 % fiz-zoni urbani u b'madwar 50 % fiz-zoni rurali u jistieden lill-Istati Membri kollha sabiex jippromwovu l-implimentazzjoni tagħha mill-aktar fis possibbli; 39. Jistieden lill-Kummissjoni sabiex taħdem lejn sistema Ewropea għall-investigazzjoni ta' l-inċidenti tattoroq, sabiex jiġu ffaċilitati l-paraguni u jkun possibbli li wieħed jaħdem b'mod aktar effiċjenti biex jipprevjeni milli jseħħu dawn l-inċidenti; 40. Jistieden lill-Kummissjoni, lill-Istati Membri u lill-awtoritajiet reġjunali tagħhom biex jagħtu attenzjoni partikulari lill-protezzjoni u lis-sikurezza ta' nies vulnerabbli li jagħmlu użu mit-toroq, bħan-nies li jkunu mexjin fit-triq u ċ-ċiklisti, u s-sewwieqa tal-muturi; 41. Jenfasizza li l-Istati Membri għandhom jikkunsidraw b'mod sistematiku s-sikurezza ta' l-utenti kollha u tal-prevenzjoni ta' l-inċidenti fit-tfassil, il-bini u l-manutenzjoni tat-toroq u ta' miżuri oħra ta' infrastruttura; 42. Jistieden lill-Kummissjoni biex tħeġġeġ l-użu tas-siġġijiet tat-tfal b'wiċċhom lura għal tfal fl-età ta' bejn 3 u 4 snin, skond studju dwar is-sikurezza tat-tfal fil-vetturi (rapport 489A) immexxi mill-Istitut Żvediż ta' riċerka dwar it-toroq nazzjonali u t-trasport (VTI); 43. Jistieden lill-Kummissjoni, u partikularment lill-Istati Membri, biex jinvestigaw is-sitwazzjoni tas-sikurezza tat-toroq għal nies b'diżabilitajiet; jikkunsidra li huwa importanti għas-sewwieqa tat-taksis, eżempju, li jkunu mħarrġa kif suppost fl-irbit tas-siġġijiet tar-roti, eċċ.; 44. Jistieden lill-Kummissjoni sabiex tanalizza l-bżonnijiet tan-nies b'diżabilità f'dak li jirrigwarda l-parteċipazzjoni attiva u indipendenti fit-toroq u sabiex tistipula regoli li jiżguraw li n-nies b'diżablità ma jsoffrux minn diskriminazzjoni meta japplikaw għal-liċenzja tas-sewqan; 45. Jikkunsidra li teknoloġiji bħat-telematika, f'tul ta' żmien, joffru l-possibilità li l-inċidenti fatali jieqfu kważi kompletament; għalhekk jistieden riċerka intensiva u koperazzjoni bejn il-partijiet interessati kollha sabiex tkun promossa l-introduzzjoni malajr ta' l-aktar teknoloġiji promettenti mingħajr ma tkun injorata ledukazzjoni tas-sikurezza fit-toroq; 46. Jikkunsidra li l-użu ta' teknoloġiji ta' informazzjoni u ta' komunikazzjoni konnessi ma' l-infrastruttura tat-toroq qed iġġib titjib konsiderevoli fl-immaniġġar tan-netweks tat-trasport trans-Ewropej (TEN-T) u fissikurezza tat-toroq; jistieden lill-Kummissjoni u lill-Istati Membri sabiex ikomplu l-ħidma tagħhom f'dan ilqasam billi jwaqqfu programm Ewropew għat-tħejjija ta' sistemi ta' mmaniġġjar intelliġenti tat-traffiku fittoroq; 47. Jistieden lill-Kummissjoni sabiex tagħti attenzjoni partikulari lis-sikurezza teknika tal-vetturi; jenfasizzal-ħtieġa ta' żvilupp ulterjuri tal-leġiżlazzjoni relevanti qabel l-2010 u f'dak ir-rigward, l-ittestjar tassistemi elettroniċi ta' sikurezza tal-vetturi (sistemi ta' e-sikurezza), is-sistema ta' testijiet uniformi annwali ta' vetturi li għandhom aktar minn tmien snin u testijiet speċjali ta' vetturi li kienu involuti f'inċidenti serji għandhom rwol importanti fit-titjib tas-sikurezza fit-toroq Ewropej; 48. Jistieden lill-Kummissjoni u lill-EUROSTAT sabiex itejjbu l-istatistiċi dwar l-inċidenti tat-traffiku eżempju billi - jibbażawhom ukoll fuq l-età u s-sess; - jinkludu aktar numri veri tal-vittmi vulnerabbli ta' l-inċidenti tat-traffiku, bħan-nies li jimxu fit-triq u ċċiklisti, - jarmonizzaw il-kriterji ta' mwiet permezz ta' inċidenti tat-traffiku, ibbażati fuq il-perjodi ta' għixien wara l-inċident; 49. Jistieden lill-Kummissjoni sabiex tiżviluppa strateġija ta' sikurezza tat-toroq għal perjodu ta' żmien twil sa wara l-2010 u tfassal ir-rekwiżiti sabiex ikunu evitati l-fatalitajiet u l-ferimenti serji kawża ta' inċidenti tat-traffiku ("vision zero"); 50. Jistieden lill-Istati Membri sabiex jirrikonoxxu l-perikli inerenti tas-sewqan ta' vetturi (partikularment il-vetturi kummerċjali) bil-borra u s-silġ fuq is-saqaf tagħhom u, fuq dik il-bażi, jħejju rakkomandazzjonijiet għall-istabbiliment ta' netwerk komprensiva ta' "zoni ta' tneħħija tal-borra"; għandhom jitqiesu u/jew jiġu appoġġati alternattivi tekniċi; 51. Jagħti struzzjonijiet lill-President tiegħu sabiex iressaq din ir-riżoluzzjoni lill-Kunsill u l-Kummissjoni, u lill-gvernijiet u lill-parlamenti ta' l-Istati Membri. [1] ĠU C 43 E, 19.2.2004, p. 250. [2] ĠU C 227 E, 21.9.2006, p. 609. [3] ĠU L 111, 17.4.2004, p.75. --------------------------------------------------